МОДЕЛ УГОВОРА О ОДРЖАВАЊУ ХИГИЈЕНЕ ОБЈЕКТА

Закључен у Новом Саду, дана \_\_\_\_\_\_\_ 2022. године, између*:*

**Наручилац: Историјског архива Града Новог Сада**,саседиштем у Новом Саду, Филипа Вишњића бр. 2а, ПИБ: 102029000, матични број: 08080976, број рачуна: 840-171664-12, који се води код Управе за трезор, кога заступа директор Петар Ђурђев (у даљем тексту: Прималац услуге)

и

**Понуђач:**

са седиштем у ,

улица бр. ,

ПИБ: , матични број ,

број рачуна: , назив банке: ,

кога заступа директор (у даљем тексту: Пружалац услуге),

2а)

\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_ бр. , ПИБ: \_\_\_\_\_\_\_\_\_\_\_\_\_\_\_матични број \_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(члан групе понуђача или подизвођач)

(попунити и заокружити у складу са понудом)

Уговорне стране сагласно констатују:

- да је Прималац услуге у складу са Законом о јавним набавкама („Службени гласник РС”, број 91/19) спровео отворен поступак јавне набавке бр. ОП ЈН 01/2022- Услуга одржавања хигијене објекта;

- да је Пружалац у својству Понуђача доставио Понуду бр. \_\_\_\_\_\_\_ од \_\_\_\_\_\_\_\_2022. године, која је заведена код Наручиоца под бројем 031- \_\_\_\_\_\_\_\_ од \_\_\_\_\_\_.2022. године, а која чини саставни део овог Уговора;

- да је Прималац услуге донео Одлуку о додели уговора, број \_\_\_\_\_\_\_\_\_, од \_\_\_\_\_\_\_\_\_\_\_\_ 2022. године, у складу са којом се закључује овај уговор између Примаоца услуге и Пружаоца услуге; (попуњава Прималац услуге).

***Члан 1.***

Предмет уговора је утврђивање услова ради пружања услуге одржавања хигијене објекта код Примаоца услуге, у складу са понудом Пружаоца услуге, Обрасцем структуре цене и Техничком спецификацијом конкурсне документације за ОП ЈН 01/2022, које су саставни део овог уговора и обухватају:

Редовно месечно одржавање унутрашњег и спољашњег простора, у и око објекта Наручиоца (Услуге хигијене и одржавања зеленила) обухватају задужења за вршење услуге редовног одржавања унутрашњег и спољашњег простора (услуге хигијене и одржавања зеленила) у оквиру редовног радног времена (07-15 часова) на месечном нивоу и опис послова у оквиру дежурства након радног времена. Сви послови који нису наведени као месечно задужење биће вршени по налогу за рад одговорног лица Наручиоца.

А) Услуге редовног месечног одржавања унутрашњег и спољашњег простора у објекту Наручиоца (Услуге хигијене и одржавање зеленила) у виду дежурства, у оквиру радног времена Наручиоца, обухватају:

- дежурство, од 07,00 часова до 09,00 часова, на главним улазним вратима ради брисања пода;

- чишћење спољног простора, у кругу од 10 метара од главног улаза у објекат Наручиоца;

- обилазак осталих (споредних) улаза у објекат Наручиоца и чишћење по потреби у кругу од 10 метара од објекта;

- чишћење површина и одржавање хигијене по позиву од стране Наручиоца (долазак на позив Наручиоца - максимално 15 минута);

- вршење свих послова који обухватају редовно одржавање канцеларијског простора, холова, ходника, депоа, лифтова, санитарних човорова и других просторија у објекту Наручиоца;

- једном месечно обезбеди машинско прање тврдих подова (плочица, ламината и гуме), по захтеву Наручиоца;

-обилазак објекта и одржавање хигијене током радног времена Наручиоца;

- редовно заливање унутрашњег и спољашњег зеленила.

Б) Услуге редовног месечног одржавања унутрашњег и спољашњег простора у објекту Наручиоца (Услуге хигијене и одржавање зеленила) у виду дежурства, након радног времена Наручиоца, обухватају:

Услугe одржавања хигијене вршиће се за површину објекта око 7.500 m2.

Хемијска средства и потребну опрему за одржавање хигијене објекта обезбеђује Наручилац, осим машине и хемикалија за машинско прање тврдих подова.

Периодично одржавање:

1. прање недоступних стаклених и других површина на висини (прозори и фасаде) - 1 пут годишње.
2. у зимском периоду чишћење снега и леда око објекта са посипањем соли уколико се укаже потреба

Периодичне услуге се врше по позиву Наручиоца и исте се не фактуришу посебно.

***Члан 2.***

Предмет уговора Пружалац услуге ће реализовати у сарадњи са : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести назив подизвођача/понуђача у заједничкој понуди, као и који део уговора се поверава истом) у функцији: (заокружити) подизвођач или понуђач у заједничкој понуди.

***Члан 3.***

Уговор се закључује на период од годину дана, почев од дана \_\_\_\_\_\_\_\_\_\_\_\_\_\_\_\_ 2022. године *(попуњава наручилац).* Уколико се уговорена средства утроше пре истека периода од једне године, уговор ће се сматрати испуњеним.

Током периода важења овог уговора, Прималац услуге ће издавати налоге Пружаоцу услуге у зависности од стварних потреба Примаоца услуге, тако да приликом реализације уговора може доћи до одступања.

Пружалац услуге ће услуге које количински одступају од спецификације, вршити на основу радног налога потписаног од стране овлашћеног лица Примаоца услуге. Радни налог мора садржати прецизну количину додатних услуга.

Збирна вредност редовних и додатних услуга не сме премашити вредност уговорених средстава за предметне услуге.

Јединичне цене исказане у обрасцу структуре цене су фиксне за све време трајања Уговора.

У 2022. години плаћање ће се вршити највише до висине средстава обезбеђених планом Примаоца услуге за 2022. годину за ове намене.

За обавезе плаћања које доспевају по овом уговору у 2023. години, Наручилац ће вршити плаћање по обезбеђивању финансијских средстава за ове намене у 2023. години, a највише до износа средстава одобрених за ту годину.

***Члан 4.***

Наручилац задржава право да повећа, односно смањи количине услуга, као и број ангажованих извршилаца, у односу на број и количине истих, наведен у техничкој спецификацији конкурсне документације Наручиоца, а највише до износа уговорених средстава, без штетних последица за Наручиоца.

Уколико Наручилац не утроши сва наведена уговорена средства, за време важења уговора, уговорне стране су сагласне да Наручилац због тога неће трпети никакве штетне последице.

***Члан 5.***

Уговорена укупна вредност износи *Попуњава наручилац* динара без обрачунатог ПДВ-а.

Уговорена укупна вредност износи *Попуњава наручилац* динара са обрачунатим ПДВ-ом.

Укупна цена услуга и радног сата, исказане су у Понуди бр. \_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_ и Обрасцу структуре цене и оне обухватају све зависне трошкове до места пружања услуга које Пружалац услуге има у реализацији предмета овог уговора.

***Члан 6.***

Након закључења Уговора, Прималац услуге ће издати налог за услуге из спецификације услуга.

У налогу ће се прецизно дефинисати број радних часова, опис услуге и место пружања, засновано на ценама и условима из уговора.

За вршење услуга, налог ће издавати одговорно лице Примаоца услуге.

***Члан 7.***

Пружалац услуге ће, достављати рачуне у динарима, месечно, са извештајем о извршеним услугама за претходни месец.

На основу члана 4а став 5. Закона о роковима измирења новчаних обавеза у комерцијалним трансакцијама ("Службени гласник РС", бр. 119/12, 68/15 и 113/17), а у складу са Правилником о начину и поступку регистровања фактура, односно других захтева за исплату, као и начину вођења и садржају централног регистра фактура ("Службени гласник РС", бр. 7/18, 59/2018 и 8/2019), све фактуре које буду испостављене за Историјски архив Града Новог Сада, Нови Сад, морају бити регистроване у Централном регистру фактура (<https://www.trezor.gov.rs/Centralni-registar-faktura-lat.html>). У супротном, испостављена фактура не може бити плаћена.

***Члан 8.***

Плаћање уговорене цене по сваком појединачном месечном налогу извршиће се у

динарима на рачун Пружаоца услуге бр. који се води код \_\_\_\_\_\_\_\_\_\_\_\_\_\_\_\_\_\_банке, након реализације услуга у законском року до 45 дана од дана пријема исправног рачуна.

Пружалац услуге издаје рачун за извршену услугу, за предходни месец, тако да ће као датум промета (дан настанка обавезе) на рачуну бити последњи датум у месецу, а Прималац услуге врши плаћање у законском року до 45 дана од дана пријема рачуна.

## Сваки рачун за пружене услуге мора да буде насловљен на Примаоца услуге. Као доказ да је извршена услуга, Пружалац услуге је обавезан да уз рачун достави Извештај о извршеној услузи, који својим потписом оверава одговорно лице Примаоца услуге.

Пружалац услуга је дужан да у најкраћем року отклони све недостатке и примедбе које утврди одговорно лице Примаоца услуга, а док их не отклони сматраће се да услуга није реализована у року из налога.

Пружалац услуга преузима потпуну одговорност за квалитет извршене услуге на основу налога, у складу са условима из уговора.

***Члан 9.***

Пружалац услуга је дужан да врши услуге у року и начин који је дефинисан техничком спецификацијом конкурсне документације и налогом, квалитетно и према правилима струке.

Пружалац услуга гарантује тајност и дискрецију у погледу података о објекту, опреми и лицима, за време трајања уговора и две године након истека уговора дужан је да чува податке о објекту, опреми и лицима и другим елементима из овог уговора.

Пружалац услуга је одговоран за предузимање мера заштите на раду, заштите од пожара и других мера у складу са важећим прописима и нормативима за запослене ангажоване на пословима који су предмет овог уговора, као и за чување поверљивости информација до којих може доћи током реализације услуге, те је о истом дужан да упозори и непосредно ангажоване извршиоце.

Прималац услуге задржава право да у току трајања уговора захтева од Пружаоца услуге, без образложења, замену појединих лица ангажованих на пружању услуга.

Место пружања услуга је објекат „Историјског архива Града Новог Сада" на адреси Филипа Вишњица бр.2а, у Новом Саду.

***Члан 10.***

Пружалац услуге је дужан да достави једну бланко соло меницу без протеста, као средство финансијског обезбеђења за испуњење уговорних обавеза. Mеница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење с назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу - писму.

Бланко соло меницу изабрани понуђач предаје Наручиоцу истовремено са потписивањем уговора, и важи најмање 10 дана дуже од истека рока за извршење посла.

Mеница мора бити регистрована у Регистру меница и овлашћења Народне банке Србије, а као доказ изабрани Понуђач уз меницу доставља копију захтева за регистрацију меница, овереног од пословне банке изабраног понуђача.

***Члан 11.***

Уколико Пружалац услуге након упућивања налога, не изврши услугу у целости у року, обавезан је да за сваки дан закашњења плати Примаоцу услуге износ од 0,5% од вредности конкретног, односно појединачног налога без ПДВ-а, а највише до 10% од укупно уговорене вредности без ПДВ-а.

У случају доцње Прималац услуге је дужан да по пријему испуњења без одлагања, саопшти Пружаоцу услуга да задржава право на уговорну казну.

Наплатом уговорне казне Прималац услуге не губи право на накнаду штете.

У случају закашњења из става 1. овог члана, првенствено се обрачунава уговорна казна.

***Члан 12.***

Уговорне стране имају право на раскид овог уговора, под условом да друга страна и по протеку рока од осам дана од дана пријема писмене опомене да не испуњава обавезе из овог уговора, не поступи по примедбама из исте опомене.

У случају из претходног става, уговорна страна која је доставила опомену, писменим путем обавештава другу страну да су се стекли услови за раскид овог уговора, услед чега сматра уговор сматра раскинутим.

***Члан 13.***

Пружалац услуге је дужан да без одлагања, а најкасније у року од 5 дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавести Примаоца услуге и да је документује на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог уговора.

***Члан 14.***

Уговор се сматра закљученим након потписивања од стране овлашћених лица уговорних страна и производи правно дејство од момента закључења уговора.

Уговорне стране су сагласне да се измене или допуне Уговора, као и прилога Уговора могу вршити искључиво у писменој форми путем Анекса, уз обострану сагласност и потпис овлашћених лица уговорних страна.

У случају промене из става 2. овог члана, уговорне стране су сагласне да закључе анекс овог уговора у складу са одредбама чл. 156-161. ЗЈН.

***Члан 15.***

Уговорне стране су сагласне да Прималац није у уговорној обавези да услугу реализује до наведеног износа, до истека рока на који је уговор закључен, и сходно томе пружалац услуге нема право да од наручиоца захтева реализацију услуге до наведеног износа.

Уколико Прималац услуге потроши уговорена средства за реализацију услуге или реализује све своје потребе за услугом пре истека рока на који је уговор закључен, а неутроши финансијска средства, овај уговор ће се сматрати раскинутим са последњим даном пружања услуге, односно са даном плаћања фактуре за исту о чему ће Прималац благовремено обавестити пружаоца услуге.

***Члан 16.***

За све што није регулисано овим уговором, примењиваће се одредбе Закона о облигационим односима и других важећих прописа.

***Члан 17.***

Евентуалне спорове по овом уговору, уговорне стране ће настојати да реше на споразуман начин, а уколико у томе не успеју, уговара се надлежност Привредног суда у Новом Саду.

***Члан 18.***

Уговор је сачињен у 6 (шест) истоветних примерака од којих по три примерка припадају свакој од уговорних страна.

|  |  |  |
| --- | --- | --- |
| **ЗА ПРИМАОЦА УСЛУГЕ** |  | **ЗА ПРУЖАОЦА УСЛУГЕ** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Петар Ђурђев, директор** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |